**David Van der Gulik** (s. 20. huhtikuuta 1983 Abbotsford, British Columbia, Kanada) on kanadalainen jääkiekkoilija, joka pelaa DEL-joukkue Düsseldorfer EG:ssä. Hän on Calgary Flamesin varaus numero 206 vuodelta 2002.

Ura pelaajana
-------------

### Amatööriura

Junior A:n jälkeen van der Gulik siirtyi BCHL:ään Chilliwack Chiefsiin. Hänet varattiin seitsemännellä kierroksella numerolla 206 vuoden 2002 varaustilaisuudessa Calgary Flamesiin. Tämän jälkeen hän siirtyi pelaamaan yliopistokiekkoa Bostonin yliopiston joukkueeseen ja teki kaudella 2002-2003 kymmenen maalia sekä yhteensä 20 tehopistettä 40 ottelussa. Hänet nimettiin Hockey Eastin tulokkaiden tähdistöön.

### Ammattilaisura

Yliopistouransa jälkeen van der Gulik siirtyi kaksivuotisella tulokassopimuksella Calgary Flamesin organisaatioon 22. toukokuuta 2006. Ennen kautta 2006-2007 pelatun harjoitusleirin jälkeen van der Gulik lähetettiin AHL:ään farmiseura Omaha Ak-Sar-Ben Knightsiin aloittamaan vuoden. Ensimmäisellä ammattilaiskaudellaan hän pelasi kaikki joukkueen 80 ottelua ja teki niissä 16 maalia sekä 43 tehopistettä. Joukkue saavutti kauden päätteeksi seurahistoriansa ensimmäisen ja ainoan pudotuspelipaikan. Neljällä alivoimamaalilla van der Gulik oli paras tulokas ja asetti uuden seurahistorian ennätyksen saamalla plus/miinus -saldokseen +27.

Kaudella 2007-2008 van der Gulik siirtyi mukana Knightsin muuttaessa Quad Cityyn ja otti paikan yhtenä hyökkäyspään johtavista pelaajista tehden 19 maalia ja yhteensä 42 tehopistettä. Kauden päätteeksi hän oli Quad Cityn hyökkääjistä ainoa, jonka plus/miinus -saldo oli positiivinen. 1. heinäkuuta 2007 van der Gulik teki Flamesin kanssa kahden vuoden mittaisen sopimuksen. Kaudella 2008-2009 van der Gulik lähetettiin Flamesista pelaamaan Quad Cityssä. 26. helmikuuta 2009 hänet nostettiin ylös tekemään NHL-debyyttiään. Hän oli Calgaryn eniten laukauksia saanut pelaaja kuudella vedollaan ottelussa Minnesota Wildia vastaan. 3. maaliskuuta van der Gulik sai ensimmäisen tehopisteensä NHL:ssä syöttäessään Warren Petersin uran avausmaalin 6-3 -voitossa Ottawa Senatorsia vastaan. Van der Gulik teki kuudessa pelaamassaan ottelussa kaksi syöttöpistettä.

Van der Gulik pelasi kauden 2009-2010 kotikaupungissaan Flamesin uudessa farmiseurassa Abbotsford Heatissa, jossa oli joukkueen sisäisen pistepörssin toinen 40 tehopisteellään. Neljän vuoden Flamesin organisaatiossa pelatun ajan jälkeen van der Gulik siirtyi vapaiden pelaajien markkinoilta Colorado Avalancheen yhden vuoden sopimuksella 2. heinäkuuta 2010. Harjoitusleirin jälkeen hän siirtyi Coloradon farmiseura Lake Erie Monstersiin, jossa aloitti kauden 2010-2011.

Van der Gulik teki uransa ensimmäisen NHL-maalin 4. marraskuuta 2010 laukoessaan kiekon ohi Vancouver Canucksin maalivahti Cory Schneiderin.

1. heinäkuuta 2014 van der Gulik lähti Avalanchen organisaatiosta tehdäkseen vapaana agenttina vuoden sopimuksen Los Angeles Kingsin kanssa. Harjoitusleirin jälkeen van der Gulik siirtyi Kingsin AHL-farmiseura Manchester Monarchsiin. Kauden 2014-2015 alussa hänet nostettiin NHL-kokoonpanoon ja hän pelasi ensimmäisen ja ainoan ottelunsa Kingsin paidassa 30. lokakuuta 2014 3-0 -voitossa Pittsburgh Penguinsia vastaan. Ottelun jälkeen hän palasi takaisin AHL:ään, jossa pelasi loppukauden ja teki 25 tehopistettä 57 pelaamassaan ottelussa sekä voitti joukkueen mukana AHL:n mestarille annettavan Calder Cupin.

Kauden päätteeksi van der Gulik vapautui Kingsistä vapaiden pelaajien markkinoille, josta kukaan ei tarjonnut hänelle sopimusta kesän aikana. 2. marraskuuta 2015 NHL-kiinnostuksen puuttuessa van der Gulik siirtyi Eurooppaan ja teki loppukauden kattavan sopimuksen saksan pääsarjassa DEL:issä pelaavan Düsseldorfer EG:n kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006-2007 | Omaha Ak-Sar-Ben Knights | AHL | 80 | 16 | 27 | 43 | 69 | 6 | 0 | 2 | 2 | 4 |
| 2007-2008 | Quad City Flames | AHL | 80 | 19 | 23 | 42 | 62 | - | - | - | - | - |
| 2008–2009 | Calgary Flames | NHL | 6 | 0 | 2 | 2 | 0 | - | - | - | - | - |
|  | Quad City Flames | AHL | 73 | 17 | 19 | 36 | 58 | - | - | - | - | - |
| 2009-2010 | Abbotsford Heat | AHL | 64 | 16 | 24 | 40 | 58 | 13 | 4 | 2 | 6 | 10 |
| 2010–2011 | Colorado Avalanche | NHL | 6 | 1 | 2 | 3 | 2 | - | - | - | - | - |
|  | Lake Erie Monsters | AHL | 48 | 15 | 21 | 36 | 36 | 7 | 2 | 2 | 4 | 8 |
| 2011–2012 | Colorado Avalanche | NHL | 25 | 1 | 5 | 6 | 2 | - | - | - | - | - |
|  | Lake Erie Monsters | AHL | 40 | 12 | 16 | 28 | 36 | - | - | - | - | - |
| 2012–2013 | Colorado Avalanche | NHL | 9 | 0 | 2 | 2 | 6 | - | - | - | - | - |
|  | Lake Erie Monsters | AHL | 60 | 18 | 17 | 35 | 58 | - | - | - | - | - |
| 2013–2014 | Colorado Avalanche | NHL | 2 | 0 | 0 | 0 | 0 | - | - | - | - | - |
|  | Lake Erie Monsters | AHL | 33 | 13 | 9 | 22 | 37 | - | - | - | - | - |
| 2014–2015 | Los Angeles Kings | NHL | 1 | 0 | 0 | 0 | 0 | - | - | - | - | - |
|  | Manchester Monarchs | AHL | 57 | 11 | 14 | 25 | 39 | 14 | 2 | 7 | 9 | 6 |
| 6 kautta | yhteensä | NHL | 49 | 2 | 11 | 13 | 10 | - | - | - | - | - |
| 9 kautta | yhteensä | AHL | 535 | 137 | 170 | 307 | 453 | 30 | 8 | 13 | 21 | 28 |

Lähteet
-------

* David van der Gulik The Internet Hockey Databasessa (englanniksi)
* David van der Gulik Eurohockey-sivustolla (englanniksi)
* David van der Gulik *Elite Prospects*. Everysport Media Group AB.  (englanniksi)

### Viitteet

1. ↑  David van der Gulik Legends of Hockey. Viitattu 8.12.2015. (englanniksi)
2. ↑  Flames Assign 19 players to Omaha (AHL)  21.9.2006. Calgary Flames. Viitattu 8.12.2015. (englanniksi)
3. ↑  Second season big for Knights  1.5.2007. Calgary Flames. Viitattu 8.12.2015. (englanniksi)
4. ↑  Prust, Van Der Gulik resign with Flames  1.7.2008. Calgary Flames. Viitattu 8.12.2015. (englanniksi)
5. ↑  Cammalleri leads offense as Flames burn Wild to extend winning streak  28.2.2009. ESPN. Viitattu 8.12.2015. (englanniksi)
6. ↑  Fine Debut  27.2.2009. Calgary Flames. Viitattu 8.12.2015. (englanniksi)
7. ↑  Avalanche Signs Quincey, Winnik  2.7.2010. Colorado Avalanche. Viitattu 8.12.2015. (englanniksi)
8. ↑  Avalanche reassign goalie Cann, six others  23.9.2010. The Denver Post Sports. Viitattu 8.12.2015. (englanniksi)
9. ↑  David van der Gulik Post Game  04.11.2010. Colorado Avalanche.  Arkistoitu 10.12.2015. Viitattu 8.12.2015. (englanniksi)
10. ↑  Kings Sign Adam Cracknell And David Van Der Gulik To One-Year Contracts  1.7.2014. Los Angeles Kings. Viitattu 8.12.2015. (englanniksi)
11. ↑  Fleury, Penguins blank Kings; Kunitz scores twice  30.10.2014. National Hockey League. Viitattu 8.12.2015. (englanniksi)
12. ↑  DEG Verpflichtet Stürmer David van der Gulik  2.11.2015. Düsseldorger EG.  Arkistoitu 10.12.2015. Viitattu 8.12.2015. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:David Van der Gulik